NER โบรกเชียร์ซื้อเป้า 6.20 บ. ลุ้น Q3 ฟื้นตัว รับดีมานด์ยางรถยนต์-จักรยานยนต์ในจีนพุ่ง
NER โบรกเชียร์ซื้อเก็งกำไรเป้า 6.20 บาท ลุ้น Q3/65 ฟื้นตัว รับดีมานด์ยางรถยนต์-จักรยานยนต์ในจีนพุ่ง คาดดันกำไรปีนี้เฉียด 2 พันล้าน
NER โบรกเชียร์ซื้อเก็งกำไรเป้า 6.20 บาท ลุ้น Q3/65 ฟื้นตัว รับดีมานด์ยางรถยนต์-จักรยานยนต์ในจีนพุ่ง คาดดันกำไรปีนี้เฉียด 2 พันล้าน
29 ส.ค. 2565

บล.ดาโอ ระบุในบทวิเคราะห์วันนี้ (29 ส.ค.65) ว่า บริษัท นอร์ทอีส รับเบอร์ จำกัด (มหาชน) หรือ NER  ประเมินยอดขายนับตั้งแต่ไตรมาส 3/2565 ฟื้น หนุนด้วยดีมานด์การใช้ยางรถยนต์ จักรยานยนต์ในจีน เครื่องบิน (จีนกำลังกระตุ้นเศรษฐกิจ) และทั่วโลกกำลังฟื้นตัวหลังโควิด-19 และการเปิดประเทศ
โดยได้รับ Sentiment เชิงบวกจากราคายางพารา Future (TOCOM) ปรับตัวขึ้นมาที่ระดับ 228 JPY/KG ฟื้นตัว 6.5% จากจุดต่ำสุดในเดือน ส.ค. นอกจากนั้น NER จะเริ่มรับรู้รายได้จากธุรกิจแผ่นยางรองนอนวัวนับตั้งแต่ไตรมาส 3/2565
ขณะที่ Bloomberg Consensus ประเมินกำไรสุทธิปี 2565-2566 ที่ 1.99 พันล้านบาท และ 2.15 พันล้านบาท โต 7.67% เทียบช่วงเดียวกันของปีก่อน, โต 8% เทียบช่วงเดียวกันของปีก่อน ตามลำดับ